במרץ 2015 הובילה לה סומר את צרפת למקום השני בגביע אלגארבה לראשונה בתולדות הנבחרת. היא כבשה שלושה שערים במהלך הטורניר, ובסיומו נבחרה לשחקנית המצטיינת. מספר חודשים לאחר מכן, הגיעה צרפת כאחת הפייבוריטיות לזכייה בגביע העולם שנערך בקנדה. בשלב הבתים של הגביע, הייתה לה סומר אחת מהשחקניות הבולטות בנבחרת, ואף כבשה שלושה שערים במהלכו. לאחר שעברו את קוריאה הדרומית בשלב שמינית הגמר, הודחו הצרפתיות ברבע הגמר על ידי גרמניה. בסיום הטורניר נבחרה לה סומר להרכב המצטיינות של הגביע.